b'\n_START_ARTICLE_\nSupergruppe\n_START_PARAGRAPH_\nSupergruppe i popul\xc3\xa6rmusikalsk forstand er et band sammensatt av musikere som allerede er kjent fra andre sammenhenger. Fenomenet er eldre enn betegnelsen._NEWLINE_Det engelske ordet supergroup er datert tilbake til 1968 If\xc3\xb8lge \xe2\x80\x9cRolling Stone\xe2\x80\x9d-redakt\xc3\xb8r Jann Wenner var Cream den f\xc3\xb8rste supergruppen. Fenomenet, det at musikkgrupper sl\xc3\xa5r seg sammen eller at en gruppe opptar en ber\xc3\xb8mt artist fra en annen gruppe, er eldre. Et tidlig eksempel fra USA er The Skillet Lickers, som i 1926 ble dannet med deltagelse fra noen av de aller f\xc3\xb8rste ber\xc3\xb8mte countrymusikere som Gid Tanner, Clayton McMichen og Riley Puckett. Supergrupper kan v\xc3\xa6re langlivedem kortvarige eller etableres p\xc3\xa5 prosjektbasis, eksempelvis goodwillprosjekter som Forente Artister (\xc2\xabSammen for livet\xc2\xbb)._NEWLINE_Begrepet brukes ogs\xc3\xa5 iblant om band med sv\xc3\xa6rt stor suksess.'